MLDataScientist/Wikipedia-uzbek-2024-05-01 huggingface dataset:
Nobar hammomi

Nobar hammomi Eronning Tabriz shahridagi tarixiy jamoat hammomlaridan biridir. U Tabrizning qadimgi darvozalaridan biri Nobar darvozasi yaqinida, shaharning markazida qurilgan. 700 metr kvadrat joyni egallagan hammom 1994-yilgacha jamoat hammomi sifatida foydalanilgan. Uning xarobalari Sharqiy Ozarbayjon ustoni Madaniy meros tashkiloti tomonidan qayta tiklangan va Eron milliy merosining bir qismi sifatida roʻyxatga olingan.

Meʼmorchiligi 
Erondagi boshqa hammomlar kabi Nobar hammomining ham tor yoʻlakchasi, Sarbino (odamlar kiyinib, yechinadigan joy), isistish markazi, suv havzasi hamda gʻisht va koshinlar bilan bezatilgan Gʻarmxonasi (yuvish qismi) mavjud. Bundan tashqari, shoh oilalari uchun moʻljallangan Shohnishin deb nomlangan shaxsiy hammom xonalari mavjud edi.

Qayta tiklanishi 
Nobar hammomining qayta tiklanishi 6 yil davom etdi. Restavratsiyadan keyin u jihozlanib, daraxt qismlari va choyxonaga boʻlingan anʼanaviy restoranga aylantirilgan. Yuqori qavatda kaboblar va boshqa mahalliy taomlar hamda shirinliklar taqdim etiladi.

Yana qarang 
 Hammom
 Tarbiyat koʻchasi
 Nobar

Havolalar  
  Editorial Board, East Azarbaijan Geography, Iranian Ministry of Education, 2000 * https://web.archive.org/web/20120226205859/http://www.eachto.ir/

Tabrizdagi bino va inshootlar
Eron arxitekturasi
Tabrizdagi turistik diqqatga sazovor joylar
Erondagi jamoat hammomlari
Maqbaratshuaro

Maqbaratshuaro ()) yoki Shoirlar maqbarasi () – Eronning Tabriz shahrining Surxob tumanida joylashgan mumtoz va zamonaviy shoirlar, mutasavviflar va boshqa taniqli shaxslarga tegishli maqbara.

1970-yillardan boshlab qabriston hududini qayta tiklashga urinishlar boʻlgan. Ushbu maydonda yangi ramziy bino qurilishi kabi bir qator ishlar amalga oshirildi.

Mashhur dafn etilganlar 
 Asadiy Tusiy (999–1072) – shoir
 Qatron Tabriziy (1009–1072) – shoir
 Anvariy Obivordiy (1126–1189) – shoir
 Xoqoniy Shirvoniy (1122–1190) – shoir
 Zahiriddin Foryobiy (vafoti 1202) – shoir
 Zulfiqor Shirvoniy (v. 1290) – shoir
 Humomiy Tabriziy (1238–1314) – shoir
 Assor Tabriziy (1325–1390) – shoir
 Magʻribiy Tabriziy (1348–1406) – shoir
 Azizxon Mukriy (v. 1870) – armiya generali
 Muhammad Husayn Shahriyor (1906–1988) – shoir
 Mahmud Melmasiy – Azarm (1917–1991) – shoir
 Aziz Davlatobodiy (1922–2009) – shoir

Yana qarang 
 Amir Nizom koʻshki
 Behnam koʻshki
 Sigʻat ul-Islom koʻshki
 Tabriz konstitutsiya uyi
 Imomzoda Hamza

Havolalar 
 http://www.eachto.ir

Eron qabristonlari
Eron arxitekturasi
Tabrizdagi bino va inshootlar
Tabrizdagi turistik diqqatga sazovor joylar
Qori koʻprigi

Qori koʻprigi Eronning Tabriz shahridagi Quri daryosi ustidagi tarixiy tosh koʻprik. U Qojarlar sulolasi davrida qurilgan va Tabriz bozorini shaharning shimoliy tumanlari, jumladan Shishgʻulon va Davachi bilan bogʻlaydigan Sigʻat ul-Islom koʻchasining bir qismi hisoblanadi. Pahlaviylar sulolasi davrida piyodalar uchun kichikroq koʻprik qurilgan.

Manbalar

Havolalar 

 https://web.archive.org/web/20120226205859/http://www.eachto.ir/

Tabrizdagi bino va inshootlar
Eron arxitekturasi
Sharqiy Ozarbayjon ustoni transporti
Tabriz protestant cherkovi

Tabriz protestant cherkovi – Eronning shimoli-gʻarbidagi Tabriz shahrida joylashgan xristian cherkovi.

U shaharning Ararat madaniy majmuasi yaqinidagi Shahnoz koʻchasi janubida joylashgan.

Havolalar 
 Editorial Board, East Azarbaijan Geography, Iranian Ministry of Education, 2000 (High School Text Book in Persian)
 http://www.eachto.ir

Tabriz
Eron cherkovlari
Eron arxitekturasi
Tabriz cherkovlari
Liana Gyurjyan

Liana Gyurjyan (2002-yil 13-iyunda tugʻilgan) - arman ogʻir atletikachisi. Ogʻir atletika boʻyicha Yevropa chempionatining ikki karra bronza medali sovrindori. Shuningdek, 2021-yili Toshkent shahrida boʻlib oʻtgan ogʻir atletika boʻyicha oʻsmirlar oʻrtasidagi jahon chempionatida ayollar oʻrtasida 81 kilogramm vazn toifasida oltin medalni qoʻlga kiritgan.

Biografiyasi 
Gyurjyan Kosovo poytaxti Prishtina shahrida ogʻir atletika boʻyicha oʻtkazilgan 2017-yilda yoshlar oʻrtasidagi Yevropa chempionatida 15 yoshgacha boʻlgan qizlar oʻrtasida 69 kg vazn toifasida oltin medalni, Italiyaning San-Donato-Milanese shahrida boʻlib oʻtgan 2018-yilda ogʻir atletika boʻyicha yoshlar oʻrtasidagi Yevropa chempionatida 17 yoshgacha boʻlgan qizlar oʻrtasida 69 kg vazn toifasida ham oltin medalni qoʻlga kiritgan. Argentinaning Buenos-Ayres shahrida boʻlib oʻtgan 2018-yilgi yozgi oʻsmirlar Olimpiadasida qizlar oʻrtasida +63 kg vazn toifasida ishtirok etgan. Oʻsha yili Turkmanistonning Ashxobod shahrida boʻlib oʻtgan ogʻir atletika boʻyicha jahon chempionatida ayollar oʻrtasida 71 kilogramm vazn toifasida ishtirok etgan.

2019-yilda Gruziyaning Batumi shahrida boʻlib oʻtgan ogʻir atletika boʻyicha Yevropa chempionatida Gyurjyan ayollar oʻrtasida 81 kg vazn toifasida 4-oʻrinni egalladi, ammo bu asl oltin medal sohibi gretsiyalik Eleni Konstantinidi diskvalifikatsiyasi tufayli bronza medali sohibiga aylangan. Oʻsha yili Ruminiyaning Buxarest shahrida boʻlib oʻtgan 2019-yilda ogʻir atletika boʻyicha oʻsmirlar va U23 oʻrtasidagi Yevropa chempionatida 81 kg vazn toifasida oʻsmirlar oʻrtasida oltin medalni qoʻlga kiritgan.

2021-yilda Rossiyaning Moskva shahrida boʻlib oʻtgan ogʻir atletika boʻyicha Yevropa chempionatida ayollar oʻrtasida 81 kg vazn toifasida bronza medalini qoʻlga kiritgan. Finlyandiyaning Rovaniemi shahrida boʻlib oʻtgan 2021-yilda ogʻir atletika boʻyicha oʻsmirlar va 23 yoshgacha boʻlgan oʻsmirlar oʻrtasidagi Yevropa chempionatida oʻz vazn toifasida oltin medalni qoʻlga kiritgan.

Gyurjyan 2022-yilda Albaniyaning Durres shahrida boʻlib oʻtgan ogʻir atletika boʻyicha oʻsmirlar va U23 oʻrtasidagi Yevropa chempionatida oltin medalni qoʻlga kiritgan.

Manbalar
Michael Anagnos

Michael Anagnos – (yunoncha: Μιχαήλ Αναγνωστόπουλος/Ανάγνος; 1837-yil 7-noyabr – 1906-yil 29-iyun) Perkins koʻzi ojizlar maktabining ishonchli vakili va keyinchalik ikkinchi direktori edi. U yozuvchi, pedagog va huquq himoyachisi edi. Anagnos Helen Keller bilan qilingan ishi bilan mashhur.

Tarixi 
Michael Anagnos 1837-yil 7-noyabrda oʻsha paytda Usmonlilar imperiyasining bir qismi boʻlgan Epirus togʻli hududidagi Papingo qishlogʻida tavallud topgan. Uning otasi Teodor Demetrios va onasi Kallina Panayiotes edi. Uning otasi dehqon va choʻpon boʻlib, oʻgʻlini tarbiyalashga katta eʼtibor bergan. Viloyat uchun Usmonlilar imperiyasi qonunlari toʻsqinlik qilmagan va ular sultonga maxsus soliq toʻlaganlar. Usmonlilar imperiyasi askarlari qishloqqa hech qachon kelishmagan. Anagos Ioannina shahridagi oʻrta maktabga bordi va oʻn toʻqqiz yoshida Afina Milliy va Kapodistrian Universitetida oʻqidi. Keyingi toʻrt yil davomida u yunon, lotin, fransuz tillarini va falsafani oʻrgandi. Oʻqishni tamomlagandan soʻng Anagnos siyosatshunos va jurnalist boʻlish niyatida uch yil huquqni oʻrgandi. 24 yoshida u Afinaning kundalik gazetasi „Ethnophylax“ ga ishga kirdi. Keyinchalik u bu gazetada bosh muharrir boʻldi. Anagnos Amerika Qoʻshma Shtatlariga 31 yoshida kelgan. U Xoular oilasining shaxsiy oʻqituvchisi edi, Xou, shuningdek, [[Perkins koʻzi ojizlar maktaning asoschisi edi. Anagnos bir nechta koʻzi ojiz bolalarga lotin va yunon tillarini oʻrgatishni boshladi. Qoʻshma Shtatlarda bir necha yil oʻtgach va Xouning yordami bilan Anagnos turli kollejlarda yunon tilidan dars bera boshladi. U 1870-yil dekabr oyida Xouning qizi Julia Romana Xouga uylandi. Anagnosning doimiy uyini Bostonga koʻchirdi.

Manbalar
Siranush Gukasyan

Siranush Ghukasyan (; 1998-yil 25-noyabrda Yerevanda tugʻilgan) – arman shaxmatchisi, ayollar oʻrtasida FIDE xalqaro ustasi unvoni sohibi (WIM, 2017). Shaxmat boʻyicha ayollar oʻrtasidagi Armaniston chempionatining uch karra gʻolibi (2017, 2018, 2019).

Biografiyasi 
Gukasyan qizlar oʻrtasida turli yosh toifalarida shaxmat boʻyicha oʻsmirlar oʻrtasida Armaniston chempionatida gʻolib boʻlgan. 2008-yilda 10 yoshgacha, 2010-yilda 12 yoshgacha, 2012-yilda 14 yoshgacha, 2014-yilda 16 yoshgacha shaxmatchilar oʻrtasidagi musobaqada gʻoliblikni qoʻlga kiritgan. 2013-yilda 16 yoshgacha boʻlganlar toifasida ham kumush medalni qoʻlga kiritgan.

Siranush Gukasyan yoshlar oʻrtasidagi Yevropa chempionati va yoshlar oʻrtasidagi jahon chempionatida ishtirok etgan. Gukasyan Armaniston chempionatida: 2 kumush (2017 va 2018) va bronza (2019) medallarni qoʻlga kiritgan.

Shaxmat olimpiadasida Armaniston nomidan ishtirok etgan. 2018-yilda Batumida boʻlib oʻtgan 43-shaxmat Olimpiadasida (+2, =4, −0) oʻz jamoasida zaxiradan joy olgan.

Gukasyan shaxmat boʻyicha ayollar oʻrtasidagi jamoaviy jahon chempionatida Armaniston terma jamoasi uchun kurash olib borgan. 2019-yilda Ostona shahrida boʻlib oʻtgan 7-jahon chempionatida oʻz jamoasida zaxiradan maydonga tushgan (+1, =0, −4).

Shaxmat boʻyicha ayollar oʻrtasidagi Yevropa jamoaviy chempionatida Armanistonni himoya qilgan. 2019-yilda Batumida boʻlib oʻtgan 22-Yevropa jamoaviy chempionatida ikkinchi doskada (+1, =1, −3).

2017-yilda Gukasyan FIDE ayollar xalqaro ustasi (WIM) unvonini olgan.

Manbalar 

1998-yilda tugʻilganlar
25-noyabrda tugʻilganlar
Yerevanda tugʻilganlar
Eracle Arion

Eracle Arion yoki  Eraclie  (24-fevral 1838-yil, Buxarest — 7-sentyabr 1903-yil, Fierbinți-Târg, Buxarestda dafn qilingan) — Ruminiya divizyasi generali, Maxsus artilleriya va muhandislik maktabi qoʻmondoni, artilleriya bosh inspektori, 2-korpus qoʻmondoni va Buxarest qalʼasi gubernatori.

Oilasi 
Eraclening nasl-nasabi XVII asr oʻrtalaridagi kichik boyarlar tabaqasiga borib taqalib, ajdodlari Ialomiţada yashagan. U Scarlat Arionning 16 farzandidan biri boʻlgan.
Cafegibașa Nicolae Alexandrescuning qizi Sevastia (1923-yil v.e.) bilan turmush qurgach Ialomiţa okrugining Fierbinți shahrida joylashgan 1623 gektarlik mulkni meros qilib oldi. Nikohidan toʻrt nafar farzand koʻrgan: Nicholas, Zoe, Viorica hamda Margareta
.

Manbalar
Gayane Chiloyan

Gayane Chiloyan (; 2000-yil 27-sentyabr, Yerevan shahrida tugʻilgan) – armanistonlik sportchi, qisqa masofaga yugurish boʻyicha mutaxassis. 2016-yildan beri Armaniston yengil atletika jamoasida oʻynab kelmoqda, milliy chempionatlar gʻolibi va sovrindori, bir qancha sprint yoʻnalishlari boʻyicha amaldagi milliy rekordchi, Rio-de-Janeyrodagi Yozgi Olimpiya oʻyinlari ishtirokchisi.

Biografiyasi 
Gayane Chiloyan 2000-yil 27-sentyabrda Yerevanda tugʻilgan.

10 yoshida yengil atletika bilan shugʻullana boshlagan.

Sprint yugurish boʻyicha oʻzining birinchi jiddiy muvaffaqiyatiga 2016-yilda 15 yoshida erishgan, oʻshanda Artashatda boʻlib oʻtgan Armaniston chempionatida 100 va 200 metr masofalarga oʻz shaxsiy rekordlarini oʻrnatgan – mos ravishda 11,54 va 23,16 soniyada bu natijaga chiqa olgan. Olimpiya saralash standartini bajarib, Armaniston terma jamoasiga qoʻshilgan va Rio de Janeiroda boʻlib oʻtadigan Yozgi Olimpiya oʻyinlarida mamlakat sharafini himoya qilish huquqini qoʻlga kiritgan, ammo yakunda 200 metrga yugurish dasturida dastlabki saralash bosqichidan oʻta olmadgan. Shu bilan birga, Armaniston tarixidagi Olimpiya oʻyinlarining eng yosh ishtirokchisiga aylangan.

Rio Olimpiadasidan keyin Chiloyan yana bir olimpiya siklida Armaniston yengil atletika jamoasi safida yirik xalqaro musobaqalarda qatnashishda davom etgan. Shunday qilib, 2017 yilda Istanbuldagi musobaqada u yopiq inshootlarda 200 metrga yugurishda – 24,70 soniya bilan Armaniston milliy rekordini oʻrnatgan. Belgraddagi yopiq inshootlardagi Yevropa chempionatida 60 metr masofaga yugurishda qatnashgan, Yevropa jamoaviy chempionati uchinchi ligasida 200 metrga yugurishda bronza medalini qoʻlga kiritgan. Nayrobida boʻlib oʻtgan oʻsmirlar oʻrtasidagi jahon chempionatida 100 metrga yugurish boʻyicha oʻz natijasi bilan eʼtirof etilgan.

2018-yilda Tampere shahrida oʻtkazilgan oʻsmirlar oʻrtasidagi jahon chempionatida 200 metr masofaga yugurishda ishtirokchi.

Manbalar 

27-sentyabrda tugʻilganlar
Marina Galanou

Marina Galanou (2021-yil 8-oktyabrda vafot etgan) – yunon trans faoli, noshir, yozuvchi va sharhlovchi. Galanou Gretsiyaning Piraiki shahar kvartalidagi Pirey shahrida tavallud topgan . U 1997-yildan to vafotigacha LGBTI jamoatining faol ishtirokchisi boʻlgan.

Faoliyati 
2002-yilda politsiya tomonidan trans odamlarni har kuni taʼqib qilishiga turtki boʻlgan Galanou boshqa trans shaxslar bilan birgalikda Gretsiyada birinchi tan olingan trans kollektivini – Transvestitlar va Transseksual odamlar uchun birdamlik assotsiatsiyasini (SATTE) tashkil etish tashabbusi bilan chiqdi. Galanou SATTE asoschisi va 2004-yil iyuligacha ushbu assotsiatsiya Bosh kotib lavozimida ishlagan. Bosh kotib sifatida uning harakati trans shaxslarni kamsitish va irqchilik zoʻravonligidan himoya qilishga, trans ayollarni politsiya oʻzboshimchaligidan himoya qilishga va Inson huquqlari boʻyicha Yevropa sudining oʻsha paytdagi sud amaliyotiga muvofiq gender identifikatorini huquqiy tan olishga qaratilgan edi.
2004-yil iyun oyida u SATTE Bosh kotibi lavozimidan isteʼfoga chiqdi va oʻsha yilning 17-iyulida u birinchi nashriyot uyini – „Colourful Planet“ni va LGBTI adabiyotiga ixtisoslashgan kitob doʻkonini tashkil etdi. Colourful Planetning maqsadi – LGBTI muammolariga yoʻnaltirilgan kitoblarni nashr etish va bibliografiya toʻplami, shuningdek, LGBTI madaniyati va xilma-xilligini targʻib qilish. Rangli sayyora, shuningdek, ikkita sheʼriy va nasriy tanlovlar va koʻplab kitob taqdimotlarini oʻtkazdi.
Galanou, shuningdek, LGBTI shaxslarning asosiy huquqlarini himoya qilish tashkiloti boʻlgan Gretsiya gomoseksual hamjamiyatining aʼzosi edi . U 2006-yilning mayidan 2008-yilning apreligacha boʻlgan davrda tashkilotning Bosh kotibi boʻlgan. Uning faoliyati LGBTI shaxslarni kamsitishdan himoya qilishga, xususan, LGBTI qochqinlarining huquqlariga, qon topshirishdan chetlashtirishga va umuman inson huquqlarining buzilishiga qaratilgan.

Manbalar 

2021-yilda vafot etganlar
8-oktyabrda vafot etganlar
Pireylik yozuvchilar
Sümeyye Boyacı

Sümeyye Boyacı (2003-yil 5-fevralda tugʻilgan) – turkiyalik paralimpiyachi suzuvchi. Sprint musobaqalarida ixtisoslashgan erkin, chalqancha va batterflyayda S5 nogironlik toifasida ishtirok etadi.

Shaxsiy hayoti 
Sümeyye Boyacı 2003-yil 5-fevralda Turkiyaning Eskishehir shahrida dunyoga kelgan. Uning qoʻllari yoʻq (ikki tomonlama tugʻma yuqori ekstremita agenezi) va tugʻma son dislokatsiyasi bilan kasallangan.

Oʻz qishlogʻidagi maxsus boshlangʻich maktabda tahsil olgan, u yerda birinchi sinfdayoq oyogʻi bilan yozishni oʻrgangan.

Suzishdagi faoliyati 
Boyacı akvariumidagi baliqlarni diqqat bilan kuzatar ekan, baliqlar qoʻlsiz suzishlarini koʻrib suzishni boshlashga qaror qilgan. Boyacı 2008-yilda suzish bilan shugʻullana boshlagan. 2012-yildan beri Mehmet Bayrak murabbiyligida shugʻullanadi.

2016-yil iyun oyida Berlindagi 30-Xalqaro Germaniya chempionatida ishtirok etgan. 2016-yilda kattalar oʻrtasida xalqaro debyut qilgan. 2016-yilgi Yozgi Paralimpiya oʻyinlarida qatnashish huquqini qoʻlga kiritgan va Braziliyaning Rio-de-Janeyro shahrida oʻz mamlakati sharafni himoya qilgan. Hech qanday medalni qoʻlga kirita olmagan. Italiyaning Liguriya shahrida boʻlib oʻtgan 2017-yilgi Yevropa Para Yoshlar oʻyinlarida ishtirok etgan va 50 m masofaga S1-5 suzish boʻyicha bronza medalini qoʻlga kiritgan.

2019-yilda AQSHning Indianapolis shahrida boʻlib oʻtgan Butunjahon para suzish seriyasida 50 m masofaga chalqancha suzish boʻyicha S5 musobaqasida 45.28 natija bilan oltin medalni qoʻlga kiritgan. 2019-yilda Buyuk Britaniyaning London shahrida boʻlib oʻtgan para suzish boʻyicha jahon chempionatida 50 metrga chalqancha suzish boʻyicha S5 yoʻnalishida 44,74 natija bilan kumush medalni qoʻlga kiritgan.

 baland boʻyli suzuvchi  vazn toifasida Eskishehir shahar munitsipaliteti sport klubining aʼzosi. Boyacining suzish boʻyicha nogironlik klassifikatori tugʻma nuqson sifatida oyoq-qoʻllarining yetishmasligi tufayli S5 hisoblanadi.

Yutuqlari

Manbalar 

Yashayotgan insonlar
2003-yilda tugʻilganlar
Kaplaneios maktabi

Kaplaneios maktabi (yunoncha: Καπλάνειος Σχολή) 1797-1820 – yillarda Ioannina shahrida faoliyat koʻrsatgan yunon taʼlim muassasasi edi. Maktab zamonaviy yunon maʼrifatparvarlik harakatining yirik vakili Afanasios Psalidas tufayli shaharning eng muhim intellektual taʼlim markaziga aylandi. Kaplaneios 1922-1926-yillarda qayta qurilgan va shu vaqtdan boshlab bir qator boshlangʻich maktablar joylashgan.

Athanasios Psalidas davrida 
Maktab aka-uka Mantos va Zois Kaplanis, savdogarlar va mahalliy xayriyachilarning shaxsiy mablagʻlari hisobidan tashkil etilgan. Undagi moliyaviy muammolar tufayli maktab oʻrnini Maroutsaia maktabi egalladi. Eng boshidanoq zamonaviy yunon maʼrifatining asosiy namoyandalaridan biri boʻlgan Afanasios Psalidas tashabbusni oʻz qoʻliga oldi va maktab direktori boʻldi. Xuddi shu yili Kaplaneiosda maktab shaxsiy kutubxonasi ochildi, Istanbuldagi Phanar yunon pravoslav kolleji (Konstantinopol) tasarrufiga oʻtdi va Patriarxal Akademiyaning muqobil nomini oldi.
Psalidas dastlab anaxronistik va letargik taʼlim tizimiga duch keldi. Buni hal qilish uchun u Ioannina konservativ jamoasi bilan bir qator qarama-qarshiliklarni boshladi. U oʻquv rejasiga eksperimental fizika darslarini kiritdi. Talabalarga shuningdek , qadimgi yunon adabiyoti va zamonaviy ilm-fan, jumladan, Lavuazye kimyosi va Isaak Nyutonning Principia asarlari oʻrgatilgan. Psalidasning asosiy maqsadi va intilishi yunon xalqini intellektual yuksaltirish va siyosiy tomondan tiklash edi. Bunga erishishda unga mintaqaning aqlli va diniy bagʻrikeng hukmdori Ali Posho yordam berib, Ioanninadagi taʼlimni ragʻbatlantirdi. Oʻzining ilgʻor taʼlim usullari tufayli Psalidas konservativ olimlar tomonidan ateizm va voltairizmda ayblangan.

Faoliyati 
Biroq, koʻp oʻtmay Ali Poshoning Portega qarshi muxtoriyat tendensiyalarining bostirilishi, shuningdek, 1821-yilda Gretsiya mustaqillik urushining boshlanishi bilan keskin yakunlandi. Ali poshoning bostirilishi shahardagi maktablarning, shu jumladan Kaplaneiosning vayron boʻlishiga olib keldi. Maktab 1922-1926—yillarda Zois Kaplanisning vasiyatiga binoan qayta qurildi va shu vaqtdan boshlab bir qator boshlangʻich maktablar faoliyat boshlagan edi.

Taniqli bitiruvchilari 
 Angelos Kitsos
 Kosmas Thesprotos, olim
 Georgios Stavros, bankir
 Anastasios Sakellarios, Zosimaia maktabi birinchi direktori

Manbalar 

Gretsiyadagi maktablar
Ioanninada taʼlim
Maktablar
Shirkent

Shirkent (Qarshi tumani) () – Oʻzbekiston Respublikasining Qarshi tumaniga qarashli mahalla. Mahalladan tuman markazigacha 11 km, shahar markazigacha 21 km masofa bor.

Etimalogiyasi va tarixi 
Qishloq nomining kelib chiqishi tarixan olib qaraganda bu yerda qadimdan chorva (qoʻy-echki va sigir) larning koʻp boʻlganligi bilan bogʻliq. Shirkent fors tilida „shir“ sut va soʻgʻdcha „kent“ qishloq maʼnosini bildiradi. Toponomik olim T. Nafasov Shirkent atamasini „Baland tepalik yonidagi qishloq“ deb izohlaydi. Tepa ustidan uning yonidagi aholi yashaydigan joy chuqurlikday koʻrinadi. Shuning uchun bu yer „Chuqur qishloq“ deb ataladi. Shuningdek, bu yerda „Boʻyniqora“, „Ariqboʻyi“, „Dovud“, va „Gumbaz“ qishloqlari ham bor. Amir Temur Qarshi qal’asini qoʻlga olish maqsadida Shirkent qishlogʻida toʻxtab oʻtgan. Sarkarda bu borada o'zining „Temur tuzuklari“ kitobida alohida toʻxtalib oʻtgan: "... Lashkarlarim ichidan eng ishonchli, dovyurak, jang ko‘rgan yosh bahodir yigitlardan ikki yuz qirq uchtasini tanlab oldim va daryodan o‘tib, ilg'or yubordim. Shirkent mavzeyiga yetdim va o‘sha yerda bir kecha-kunduz to‘xtab, (so‘ng) yana yo‘lga tushib, Qarshi qal’asidan bir farsang masofaga kelib tushdim."

Joylashuvi 
Qishloqda „Ariqboʻyi“, „Boʻyniqora“, „Dovud“, „Gumbaz“ urugʻ toʻporlari ham mavjud. Qishloq bilan Qarshi tumani markazi Beshkent shahri oraligʻida 7 km masofa mavjud.

Qalʼalari 
Shirkentda 2 ta tarixiy qal’a xarobalari mavjud. 

Ulardan biri Gumbaz Buxortepa (V—XII asrlar) ikkinchisi Shirkenttepa (XVIII—XIX asrlar) dir

Manbalar 

Oʻzbekistondagi mahallalar
Tank 700

Tank 700 – Xitoyning yirik avtomobil ishlab chiqaruvchilaridan biri boʻlmish Great Wall Motors kompaniyasiga qarashli Tank subbrendi ostida ishlab chiqariluvchi katta oʻlchamli yoʻltanlamas.

Tarixi 

Tank 700 ilk konsept model sifatida 2021-yilda Shanxaydagi avtomobil koʻrgazmasida taqdim etilgan. 2022-yil iyul oyida ushbu modelning ommaviy ishlab chiqarilishi mumkin boʻlgan versiyasining suratlari tarqaladi.
Great Wallning Tank subbrendi Tank 300 va Tank 500 avtomobillarni ishlab chiqargach, ushbu modellar qatoridagi uchinchi modeli boʻlmish Tank 700 ni ishlab chiqarishni boshladi.
Avtomobil ilk partiyasi 70 ta dona cheklangan miqdorda ishlab chiqarilgan va narxi 98 ming dollar edi. 2024-yil fevralda Tank 700 Hi4-T versiyasining taqdim etildi.

Texnik koʻrsatkichlari 

Tank 700 „E30Z“ 3 litrli V6 turbo dvigatel bilan jihozlangan boʻlib, u 360 ot kuchi va 450 Nm quvvatga ega. Avtomobil benzin yoqilgʻisida harakatlanadi. Yoʻltanlamas toʻqqiz pogʻonali avtomat uzatmalar qutisiga ega. Eng yuqori tezligi soatiga 190 kilometrni tashkil qiladi.

Avtomobilning uzunligi 5090 mm, kengligi 2061 mm, boʻyi 1952 mmni tashkil qiladi. Gʻildiraklar bazasi 3000 millimetr, umumiy ogʻirligi 2700 kilogramm. Avtomobilga standart 20 dyuymli gʻildiraklar oʻrnatilgan. Buyurtma qilish vaqtida ularni 22 dyuymli gi’ldirak oʻrnatib berilishi ham mumkin. Tank 700 da oʻrindiqlar soni besh kishiga moʻljallangan. Tank 700 Hi4-T ning tepalikka chiqish va tushish burchaklari mos ravishda 37,8° va 37,6° ni tashkil qiladi. Klirensning maksimal balandligi 282 mm, gʻovlardan oʻtish chuqurligi esa 970 mm.

Sotuvlar 

Tank 700 Hi4-T birinchi modifikatsiya Extreme Edition deb nomlanib uning narxi 59 500 dollarga baholangan. Tank 700 Hi4-T ning ikkinchi modifikatsiyasi ham Extreme Edition deb ataladi va uning narxi 65 000 dollarni, uchinchi modifikatsiyasi boʻlmish Limited Edition esa birinchi modifikatsiyadan deyarli ikki baravar qimmat boʻlib, uning narxi 97 300 dollarni tashkil qiladi. Tank 700 Hi4-T Limited Edition versiyasini ishlab chiqarish 10 barobarga oshirilib, har yili 700 dona ishlab chiqarilish moʻljallangan.

Yana qarang 

 Xitoy avtomobil ishlab chiqaruvchilari
 Shanxay Avtomobillar muzeyi
 Xitoy avtomobil sanoati

Manbalar 

Xitoy avtomobillari
Dalbergia capuroni

Dalbergia capuroni – Burchoqdoshlar oilasiga tegishli boʻlgan dukkaklilarning turi. U faqat Madagaskarda uchraydi. Bu oʻsimlik oʻz yashash joyini yoʻqotish xavfi ostida.

Oʻsimlikning lotin tilidagi nomi fransuz botaniki René Capuronning sharafiga qoʻyilgan. U haqida birinchi marta 1996-yilda Milliy tabiat tarixi muzeyi B boʻlimining byulletening 18-sonida ma'lumot berilgan.

Manbalar 

IUCN Qizil roʻyxatiga kiritilgan yoʻqolib ketish xavfi ostida turgan turlar
Todorcheta

Todorcheta qishlogʻi Gabrovo munitsipaliteti 15963-yilda Gabrovo viloyati, Shimoliy Markaziy Bolgariyada joylashgan.

Manbalar 

Bolgariya qishloqlari
Google Cloud Platform

Google Cloud Platform (GCP) – Google tomonidan taqdim etilgan bulutli hisoblash xizmatlari toʻplami boʻlib, foydalanuvchilarga hisoblash, maʼlumotlarni saqlash, maʼlumotlar tahlili va sunʼiy idrok kabi modulli bulut xizmatlarini, shuningdek, turli boshqaruv vositalarini taklif etadi. GCP, Googlening ichki mahsulotlari, jumladan, Google Search, Gmail va Google Docs kabi foydalanuvchi mahsulotlari uchun ishlatiladigan infratuzilma asosida ishlaydi. Roʻyxatdan oʻtish uchun kredit kartasi yoki bank hisob qaydnomasiga ega boʻlish talab etiladi.

GCP xizmat sifatida infratuzilma (IaaS), platforma sifatida xizmat (PaaS) va serverlarsiz hisoblash muhitlarini oʻz ichiga oladi.

2008-yilning aprelida Google, oʻzi tomonidan boshqariluvchi axborot markazlarida veb-ilovalarni ishlab chiqish va joylashtirish imkonini beruvchi App Engine platformasini eʼlon qildi va 2011-yilda ommaga taqdim qildi. App Engine platformasining eʼlon qilinishi, GCPga bir qator yangi bulutli xizmatlarning qoʻshilishiga olib keldi.

Manbalar 

Google xizmatlari